Source: https://www.riigiteataja.ee/kohtulahendite_liigitus.html?leht=7&jaotus=juur.206106666.206112489&kokkuvotted=false&jaotusedVaikimisiAvatud=
Timestamp: 2019-11-17 16:24:29+00:00
Document Index: 5004498

Matched Legal Cases: ['§ 15', '§ 15', 'Riigikohus ', '§ 2', '§ 3', '§ 37']

Kokku: 308| Näitan: 121 - 140
Sisulise võrdsuse idee kohaselt tuleb võrdseid kohelda võrdselt ja ebavõrdseid ebavõrdselt. Kuid mitte igasugune võrdsete ebavõrdne kohtlemine pole võrdsusõiguse rikkumine. Keeldu kohelda võrdseid ebavõrdselt on rikutud, kui kaht isikut, isikute gruppi või olukorda koheldakse meelevaldselt ebavõrdselt. Meelevaldseks saab ebavõrdset kohtlemist lugeda siis, kui selleks ei leidu mõistlikku põhjust. Kui on olemas mõistlik ja asjakohane põhjus, on ebavõrdne kohtlemine seadusloomes põhjendatud. (p 19) KMS § 15 lõike 2 punktis 6 sätestatud käibemaksu soodusmäära kohaldamise tingimus, mille kohaselt riigi-, valla- või linnaeelarvest või Eesti Kultuurkapitalilt saadavad vahendid peavad moodustama etenduse või kontserdi korraldaja kalendriaasta eelarvetulust vähemalt 10 protsenti, on meelevaldne, sest puuduvad mõistlikud ja asjakohased põhjused, mis võiksid KMS § 15 lõike 2 punktis 6 sätestatud vahetegu õigustaksid. (p 22)
3-4-1-7-07 Riigikohus 23.03.2007
Vaatleja staatus Riigikogu valimistel § 2
Vaatleja staatus Riigikogu valimistel § 3
Riigikogu valimise seaduse §-dest 70-72 ning põhiseaduslikkuse järelevalve kohtumenetluse seaduse § 37 lg-st 1 tulenevalt on kõigil juhtudel kaebuse esitamise vajalik tingimus see, et toiming või otsus, mille peale kaebus esitatakse, rikub kaebaja õigusi. (p 8)